section_heading: Kapetanstvo i OI 1936. godine
paragraph_text: Po povratku u Indiju se Chand vratio svojim dužnostima u vojarni. Prosinca 1935. godine je indijski hokejaški savez odlučio organizirati međupokrajinski turnir da bi izabrali olimpijsku reprezentaciju. Chandu opet vojne vlasti nisu dopustile napustiti postrojbu, no unatoč tome ga je Savez odmah izabrao neglede toga što nije odigrao turnir. Konačni sastav se sakupio u Delhiju 16. lipnja i odigrao susret protiv sastava Delhi Hockey XI. Začudo, od njih su izgubili s 4:1. Nakon ovog neslavnog početka, indijski je izabrani sastav krenuo na uspješnu turneju po potkoninentu, konačno se zaputivši put Marseillesa 27. lipnja. Stigli su 10. srpnja i nakon neudobnog putovanja u trećerazrednom smještaju su stigli u Berlin 13. srpnja. Dana 17. srpnja je indijsko predstavništvo odigralo pripremni susret protiv Njemačke i izgubilo 4:1. Zbog toga je voditelj indijskog sastava Pankaj Gupta obavijestio matični savez da im se treba odmah poslati Alija Daru u Njemačku da bi zamijenio Mirzu Masooda koji je bio izvan forme.